Ons is oppad Mosambiek toe vir ‘n langnaweek saam vriende. Na ‘n baie lang rit en nog 2 ure se staan om deur die grens te gaan het Anneli haar vervalde paspoort ingepak en weier hulle dat ons oor die grens gaan. So rustig soos net Paul kan wees, is ons oppad St Lucia toe om die beste van die slegte saak te maak. Na ‘n gesukkel om verblyf te kry is ons twee toe uiteindelik oppad strand toe met ‘n lekker yskoue biertjie. Met die branders wat voor ons breek, die son wat agter ons sak en met God se mooi natuur om ons, gaan Paul op sy knieë en vra Anneli om sy vroutjie te wees.